als_Latn dik_Latn sag_Latn
Kampusi i Ri Universitar
5 Qershori 2013, shënoi një datë të rëndësishme në historinë e Universitetit “Aleksandër Moisiu” Durrës. Pasditen e së Mërkurës, Universiteti ynë zhvilloi Ceremoninë e Inagurimit të Godinës së Parë të Kampusit të ri Universitar.
Në këtë ceremoni na nderuan me pjesëmarrjen e tyre Kryeministri i vendit, Prof. Dr. Sali Berisha dhe Ministri i Arsimit dhe Shkencës Z. Myqerem Tafaj, të cilët të shoqëruar nga Rektori i UAMD-së, Prof. Dr. Mit’hat Mema, vizituan ambientet e brendshme të godinës së re. Kjo godinë, e para e ndërtuar në një sipërfaqe prej 55 hektarësh përmban; 2 salla të mëdha konferencash me kapacitet 220-330 vende e të pajisura me qendra përkthimi, 3 laboratorë kompiuterash të fjalës së fundit të teknologjisë, 26 auditorë me kapacitet 3000 – 3500 studentë, bibliotekë, sallë leximi dhe sallë interneti, 16 zyra për staf akademik, 8 zyra administrative, si edhe Sallën e Mbledhjeve të Këshillit Shkencor, të gjitha këto ambiente, janë të pajisura me sisteme ajrimi e ngrohjeje, parking të nëndheshëm, park, si edhe 5000 metra katrorë hapësirë të gjelbra.
Kryeministri theksoi se ndërtimi i këtij kampusi gjigand e bashkëkohor sipas standarteve europiane është një arritje e madhe për Universitetin “Aleksandër Moisiu” dhe përqytetin e bukur të Durrësit, Z. Berisha duke përgëzuar Rektorin Mema, për përkushtimin dhe punën e bërë, theksoi se: “Në këtë Universitet ekzistojne disa nga shembujt më të shkëlqyer të botës universitare shqiptare, shembuj të cilët ftojmë universitetet e tjera t’i marrin, në interesin më të mirë të tyre dhe të orientimit të tyre drejt tregut”.
Gjithashtu Rektori, Prof. Dr. Mit’hat Mema, theksoi se punimet do të vazhdojnë më tej me ndërtimin e godinave të tjera të cilat do të jenë po kaq madhështore.
Në këtë ceremoni të rëndësishme për Universitetin “A. Moisiu”, nuk munguan personalitete të tjerë të jetës akademike e politike në vend, të cilët e vlerësuan këtë arritje dhe uruan Rektorin në këtë eveniment.
bug_Latn als_Latn als_Latn als_Latn als_Latn als_Latn